Αφού απέκτησες τα κατάλληλα για σένα ελαστικά, το δεύτερο βήμα είναι η μέγιστη αξιοποίηση τους που θα προσφέρει τη βέλτιστη πρόσφυση.
Αυτό μπορείς να το πετύχεις με τη σωστή συντήρηση τους και συγκεκριμένα με
τη διατήρηση της σωστής πίεσης
Διατηρώντας την πίεση των ελαστικών στις τιμές που προτείνουν οι κατασκευαστές τους, μπορείς να καταφέρεις τη βέλτιστη επαφή τους με το δρόμο. Να θυμάσαι πως η υπερπλήρωση ή η υποπλήρωση αέρα και αζώτου στα ελαστικά οδηγεί σε μειωμένη πρόσφυση και αυξάνει την επικινδυνότητα κατά την οδήγηση.
τη διατήρηση των ελαστικών σε άψογη κατάσταση
Η μέγιστη πρόσφυση μπορεί να επιτευχθεί μόνο αν τα ελαστικά δε φέρουν φθορές και αλλοιώσεις και βρίσκονται στην κατάλληλη θερμοκρασία που υποδεικνύει ο κατασκευαστής τους. Αν τα ελαστικά είναι αλλοιωμένα ή είναι κρύα εμφανίζεται σημαντικά μειωμένη πρόσφυση και δυσκολίες στην οδήγηση.